קרייזי

עלילת הסרט

הסרט מתאר את 20 השנים הראשונות בחייו של זק. זק נולד בקוויבק בערב חג המולד של שנת 1960, כבן רביעי למשפחה מהמעמד הבינוני. כבר בתחילת הסרט נופל זק מידיהם של אחיו הצעירים, ממרחק קצר, על הקרקע, דבר שאולי ירמז על נפילותיו הבאות. 
עד הגיעו לגיל 7 והולדת אחיו הצעיר, זק הוא הבן האהוב על האב. בגיל 7 תופס אותו אביו לובש, במהלך משחק ולמשך זמן קצר, את בגדי אמו. דבר שישנה את יחסו כלפיו למשך שנות התבגרותו. 
מגדת עתידות, שבדיעבד ניתן לראותה כ"מספר חיצוני" בסרט, מגלה לאימו שזק יהיה שונה, התברך על ידי ישו, ויוכל לרפא אחרים בכוח המחשבה. 
מילד עדין ורגיש הופך זק להיות נער הנלחם על מקומו בחברה, ועל קבלתו על ידי אביו. חששו מההומוסקסואליות מביא אותו להתחבר עם נערה המאוהבת בו על אף שאינו נמשך אליה, ובאחד המקרים אף להכות באלימות נער אחר, המאוהב בו. במקביל נחשף זק לשימוש בסמים על ידי אחיו הבכור. 
במשך מספר פעמים בסרט מתפלל זק לאל ומבקש ש"יירפא". במהלך נסיונותיו אף נוסע לביקור בירושלים, צועד בויה דולורוזה ואף מתייחד עם צעיר ישראלי. 
רק לקראת סוף הסרט, במקביל ליציאה מהארון וקבלה שלו את עצמו, מתקיימת גם קבלה מלאה מצד האב.

דמויות הסרט

זאקרי (זאק) בוליו (מארק-אנדרה גרונדין) - הוא הדמות המרכזית בסרט, אשר בסרט רואים את 20 השנים הראשונות בחייו של וגם רגע חטוף משנות השלושים לחייו.
זאק נולד ב-25 בדצמבר, תאריך הולדת ישו, בשנת 1960. הוא נולד כבן הרביעי לזוג הורים. ברגע הולדתו החלו אצלו סיבוכים רפואיים אשר גרמו לו למוות קליני לשניות אחדות.
כאשר חגג יום הולדת כאשר היה בגיל 5 היה זאק הבן המועדף על אביו. הוא הרבה לבלות עמו והוא קיבל יחס חם מאביו, דבר שאחיו לא ראו. באותו גיל החל זאק להתלבש כמו בנות בזמן שאביו היה בעבודה, דבר שאביו גילה לאחר כמה זמן.
לזאק יש כתם לידה על הראש אשר גורם לקווצת שערות אצלו להיות בצבע לבן. אמו של זאק מאמינה שהדבר נתן לזאק כוחות מיוחדים ושהוא התברך בהם. לאט לאט החל המצב בין זאק לאביו להתדרדר בכך שלמשל כאשר אביו של זאק אמר לו שהוא הולך למחנה קיץ, דבר שאחיו לא קיבלו, זאק התנגד לצאת למחנה אך לבסוף יצא.
כאשר היה בן 16, מצבו עם אביו החמיר עוד יותר. זאק החל לעשן, למרות היותו אסתמטי. באותו גיל החל זאק לחוש בבלבול בקשר להעדפה המינית שלו. לזאק יש ידידה ג'ינג'ית באותה עת שעד מהרה הופכת לחברתו.
לא רק המצב בין אביו של זאק כלפי זאק מחמיר, אלא גם המצב שבין זאק לבין האח השני של המשפחה - רימונד.
נוצר בינה סכסוך שלבסוף ריימונד עוזב את הבית משום שאמו מצאה אצלו סמים, וריימונד חשב שזאק הוא זה שהלשין עליו.
זאק מתחיל להבין שהוא נמשך לגברים, ואף אביו יום אחד מגלה אותו ועוד בחור מסתגרים בתוך מכוניתו.
כדי להסיר את החשד של אביו שהוא הומו, הוא מקדיש את זמנו כלפי חברתו הג'נג'ית.
בגיל 20 הוא עדין נמצא כבן זוג של חברתו הג'ינג'ית. זאק ואביו מתחילים להתקרב אך המצב בין רימונד וזאק הולך ומחמיר. באותו זמן מתחתן אחיו הבוגר של זאק, כריסטאין, ולחתונה הולכים זאק וחברתו ביחד. בחתונה פוגש זאק את בת דודתו האהובה וגם את חברה לריקודים הסלוניים ולחיים. מתישהו בחתונה יוצאים זאק וחברה של בת דודתו לעשן סיגריה במכונית. אדם אשר עובר ליד מכוניתם חושב שהוא ראה אותם מתנשקים. לאחר מכן הדבר גורם לבלגן בחתונה ולוויכוח מסעיר בין זאק לאביו, בו מספר זאק לאביו שהוא הומו ומבקש אביו ללכת. בגלל זה מחילט זאק לברוח והוא נמלט אל ארץ הקודש, ישראל. בישראל הוא עובר תהליך שלבסוף הוא מוצא את עצמו במדבר סיני הלוהט וחם, כאשר הוא מתייבש ועומד למות. למזלו מופיע בדואי אשר מציל אותו, שבתחילה ראה זאק בבדואי את אחיו רימונד. לאחר מכן זאק מתאושש ורואה בסמטה של שוק את התקליט Crazy של פטסי קליין, אותו תקליט ששבר זאק לאביו כאשר היה בן 7. התקליט גורם לזאק לחזור לביתו בקנדה, אך לרוע מזלו הוא מגלה שבאותה עת אחיו רימונד גוסס בגלל מנת יתר של סמים ולבסוף הוא מת.
לאחר הלוויה, כאשר זאק עומד ללכת, עוצר אותו אביו ומחבק אותו בחוזקה. מכאן ניתן להבין שזאק ואביו, לאחר הניתוק הרב, הולכים ומתקרבים בחזרה.
בסוף הסרט ניתן לראות את זאק כאשר הוא בן שלושים כאשר הוא נוהג במכונית ואיתו נמצא אביו כאשר שניהם צוחקים ונהנים כמו שהיו פעם, וזאק מסכם את הסרט כאשר באותו זמן הוא אומר:
" ...ולא דיברנו יותר על הדברים שהרחיקו בינינו, וגם לא על פטסי קליין."